MK ร่วมมือ “ฟินันซ่า” ตั้งบริษัทใหม่ ลุยอาคารคลังสินค้า-โรงงานให้เช่า
MK ร่วมมือ “ฟินันซ่า” ตั้งบริษัทใหม่ “บีเอฟทีแซด วังน้อย” ลุยธุรกิจอาคารคลังสินค้า-โรงงานให้เช่า
10 พ.ค. 2564

บริษัท มั่นคงเคหะการ จำกัด (มหาชน) หรือ MK เปิดเผยว่า บริษัท พรอสเพค ดีเวลลอปเมนท์ จำกัด ซึ่งเป็นบริษัทย่อยที่ MK ถือหุ้น 100% ได้จัดตั้งบริษัทร่วมทุนใหม่ ชื่อ บริษัท บีเอฟทีแซด วังน้อย จำกัด กับ บริษัท ฟินันซ่า จำกัด (มหาชน) โดยถือหุ้นฝ่ายละ 50% ด้วยทุนจดทะเบียน 5,000,000 บาท แบ่งเป็นหุ้นสามัญ 50,000 หุ้น มูลค่าหุ้นละ 100 บาทเมื่อวันที่ 7 พ.ค.64 เพื่อพัฒนาอาคารคลังสินค้าและโรงงานให้เช่า
อนึ่ง ฟินันซ่า เป็นผู้ถือหุ้นรายใหญ่ของ MK ในสัดส่วน 29.75%